Diari Oficial de la Generalitat Valenciana


Sumari del DOGV 558, del 01-04-1987 (1987/808476)

RESOLUCIÓ de 25 de febrer de 1987, de la Conselleria d'Obres Públiques, Urbanisme i Transports, per la qual hom prorroga la vigència de les <<Normes Generals per a l'establiment de serveis de temporada en les platges de la Comunitat Valenciana>> aprovades el 26 de febrer de 1986.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   558

Data del DOGV
:   01-04-1987

Secció del DOGV
:   ALTRES DISPOSICIONS

Número del document
:   1987/808476


Data del document
:   25-02-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 25 de febrer de 1987, de la Conselleria d'Obres Públiques, Urbanisme i Transports, per la qual hom prorroga la vigència de les "Normes Generals per a l'establiment de serveis de temporada en les platges de la Comunitat Valenciana" aprovades el 26 de febrer de 1986.  
Les Normes Generals per a l'establiment de serveis de temporada en les platges d'aquesta Comunitat Autònoma per a l'any 1986, van ser tramitades segons que estableix l'Article 45.1 del Reglament, per a l'execució de la Llei 28/1969 de 26 de abril, sobre Costes i van ser aprovades el 26 de febrer de 1986.   
Amb data 2 de desembre de 1986, la Direcció General de Ports y Costes insta aquesta Conselleria a redactar les Normes per a l'establiment dels serveis de temporada durant l'any 1987.   
El punt 50 de les esmentades Normes aprovades diu «La vigència de les presents Normes serà anual, i s'haurà d'entendre automàticament prorrogada si no eren modificades».   
Vist que les esmentades Normes són un instrument vàlid per a l'adient ordenació dels diversos establiments de temporada, en totes les platges, d'aquesta Comunitat Valenciana, i atesa la vigència de les seues determinacions per a l'any en curs, s'escau de prorrogar-les explícitament per a evitar els dubtes que pogués generar-hi l'aplicació de l'esmentat punt 50. Aquesta Conselleria, a proposta de la Direcció General d'Obres Públiques, ha resolt de prorrogar, per a l'any 1987, les Normes Generals per a l'establiment de serveis de temporada en les platges d'aquesta Comunitat Valenciana, aprovades en 26 de febrer de 1986.   
València, 25 de febrer de 1987.- El Conseller d'Obres Públiques, Urbanisme i Transports: Rafael Blasco i Castany.   
ANNEX  
NORMES GENERALS PER A L'ESTABLIMENT DELS SERVEIS  
DE TEMPORADA EN LES PLATGES DE LA  
COMUNITAT VALENCIANA  
PREAMBUL  
En absència de Plans d'Ordenació de les platges i atés que moltes se'n troben en condicions inadequades d'ús i explotació, amb escassos espais d'ús lliure per als usuaris, amb establiments sense les condicions higiènico- sanitàries que calen, i suportant un ús incorrecte i perillós per part de tot tipus de mitjans nàutics de recreu, etc., es fa imprescindible, mentre es redacten els respectius Plans d'Ordenació, establir subsidiàriament unes Normes que constituesquen un mitjà eficaç d'actuació. Per tot això es redacten aquestes Normes a l'empara del que indiquen els articles 4.2 i 44.2 del Reglament de la Llei de Costes.   
L'objecte d'aquestes Normes és establir les condicions a què hauran d'ajustar-se les instal·lacions, els aprofitaments i els serveis de temporada en les platges, per a garantir-ne l'ús públic i millorar-ne la seguretat, la higiene, l'estètica i la neteja durant la temporada de banys.   
El Pla Municipal Anual d'explotació de les platges mitjançant les autoritzacions de temporada haurà d'ajustar-se a aquestes Normes, que tindran la consideració de subsidiàries o complementàries quan no hi haurà o en el que no dispose l'esmentat pla.   
US DE LA ZONA MARITIMO- TERRESTRE I PLATJA  
1. Us públic de la Zona Marítimo- Terrestre i Platja. Amb caràcter general, s'estableix el principi de respecte a l'ús públic de la zona marítimo- terrestre i platja, dins les limitacions contingudes en aquestes Normes, en el sentit que totes les instal·lacions autoritzades hauran d'ésser-ho amb tal caràcter, no podent haver-hi més limitacions per a l'admissió del públic que les de la capacitat pròpia de les instal·lacions i el pagament, si s'escau, de les tarifes legalment autoritzades.   
Els Organismes competents podran disposar que es col·loquen o se suprimesquen cartells, sempre que ho considere convenient, per tal que no done lloc a contusió l'ús públic d'aquests béns de domini públic.   
2. Us de les zones lliures.   
Les zones lliures són àrees que, formant-ne part dels terrenys de domini públic, es destinen a l'ús lliure pels particulars, sense alterar-ne les condicions naturals i sense que hi puga atorgar-se o autoritzar-se cap tipus d'obres i instal·lacions. En aquests espais, podran romandre els particulars sense més limitacions que les de caràcter general determinades en aquestes Normes i sense que puga exigir- se'l s el pagament de cap quantitat per la utilització dels propis elements portàtils, com poden ser hamaques, cadires, para- sols, que hauran de ser retirats diariament.   
3. Us de zones destinades a instal·lacions de temporada.   
3.1. Els terrenys destinats a instal·lacions de temporada són aquells que formant-ne part del domini públic es destinen a ser ocupats per utensilis, mitjans o instal·lacions que pel caràcter eventual hagen de ser retirats almenys una vegada cada any.   
3.2. L'ús d'aquest tipus de terrenys estarà condicionat a l'obtenció en l'Ajuntament dels permisos o autoritzacions que procedesquen, d'acord amb el Pla Municipal d'explotació de les platges que s'aprove i no podrà ser alterat sense una modificació prèvia de l'esmentat Pla, ni es podrà ocupar major superfície que aquella hi assenyalada.   
L'Ajuntament comunicarà per escrit a l'Organisme competent quan estaran totalment instal·lats els serveis i quan, per finalització de temporada en el termini fixat, estaran alçats, per tal que aquell practique el reconeixement que cal.   
3.3. No es permetrà l'ús de tanques ni acordonaments de cap tipus que impedesca el lliure pus a les instal·lacions o zones ocupades, llevat que llur disposició haja estat permesa o imposada expressament en la corresponent autorització.   
POLICIA I VIGILANCIA EN GENERAL  
4. Correspon a l'Ajuntament la policia i vigilància de les platges, per al millor ús i gaudi públic, en els termes previstos en l'article 17 de la Llei 28/1969 de 26 d'abril, sobre Costes, i en l'article 44 del Reglament per a l'execució d'aquest, i especialment la neteja, la higiene i salubritat i la conservació del material de salvament i altres mesures de seguretat.   
L'Ajuntament, a través d'Ordenances, Reglament de Serveis o Edictes de l'Alcaldia, podrà, a l'empara de la legislació vigent i dins les seues competències, regular els aspectes relatius al que determina el paràgraf anterior, preveent les accions pertinents.   
Així mateix, l'Ajuntament efectuarà la vigilància corresponent per al compliment de totes les prescripcions compreses en les presents Normes mitjançant els seus agents, i procedirà a sancionar dins la seua competència o a denunciar qualsevol infracció davant l'Organisme competent en cada cas, per tal que s'adopten les mesures o sancions adients.   
INSTAL·LACIONS  
5. Les instal·lacions s'autoritzaran en precari, sense perjudici d'altri, sense que prejutge cap dret sobre el domini públic i conservant-se en tot cas l'ús públic de les platges.   
6. Les instal·lacions de temporada han de destinar-se, exclusivament, a prestar serveis habituals i propis de l'activitat normal que es desenvolupa en les platges durant la jornada de banys, i hauran d'ajustar-se al que estableixen aquestes normes.   
7. Les instal·lacions que s'autoritzen hauran de quedar desmuntades abans del dia 31 d'octubre de l'any corrent, quedant els terrenys de domini públic en el seu estat primitiu, i a aquest efecte quan l'Ajuntament contractarà amb altri l'explotació dels serveis, haurà d'exigir-li el dipòsit d'una quantitat suficient per a respondre a les despeses que puga ocasionar a l'Ajuntament el compliment d'alçar les instal·lacions dins el termini assenyalat.   
Cas que hom vulga d'ampliar el termini anterior, es necessitarà acord mutu dels Organismes que intervenen en l'aprovació del Pla Municipal Anual.   
8. No es construirà cap obra de fàbrica per a fixar el terreny, ni es disposaran elements no desmuntables que impliquen deixar sobre la costa restes de la instal·lació, una vegada que finalitze el termini d'autorització i s'alcen les instal·lacions.   
9. Les instal·lacions seran d'un material indeformable a curí termini i degudament resistents, proscrivint-se l'ús de materials d'enderroc. L'aspecte exterior serà agradable i estètic i en cas de casetes de banys, bars, etc., les pintures exteriors seran de bona qualitat.   
La bondat o no dels materials i el seu aspecte, vindrà supeditada al judici dels Organismes que intervenen en l'aprovació del Pla Municipal. En particular, els aparells velomars, patins, cadires, hamaques, etc., hauran de tenir les condicions de dignitat i neteja degudes.   
10. Com casos particulars de la condició anterior, els umbracles o rafals tindran una alçària de 2'50 metres, i la coberta serà de materials perfectament llavorats i treballats, proscrivint-se l'ús de materials de rebuig.   
11. Els Quioscos de begudes es destinaran únicament i exclusiva a la venda de gelats i refrescos, havent de servir les begudes en gots d'un sol ús, i no caldran instal·lacions d'aigua corrent, ni xarxa d'abocamemt d'aigües residuals.   
Aquestes instal·lacions hauran de tenir dipòsits per als residus i hom hi prohibeix terminantment wàters, urinaris o qualsevol mena d'aparells que impliquen abocament d'aigües negres o residuals.   
12. L'abocament de les aigües residuals dels berenadors es realitzarà mitjançant dipòsits estancs de magatzematge ja siga amb tractament previ o no, amb buidatges periòdics i abocament al clavegueram municipal. Tots aquests elements seran desmuntats en finalitzar l'autorització.   
Queden totalment prohibides les foses sèptiques, els sistemes d'infiltració en el terreny i no cal dir-ho l'abocament directe. L'incompliment d'aquestes prescripcions comportarà els procediments sancionadors previstos en la Llei de Protecció de les Costes Espanyoles.   
13. Les casetes de bany seran de materials impermeabilitzats i llavables, estaran disposades interiorment i exterior amb dignitat i tindran si més no dos perxes, un tamboret i un espill.   
14. Hom prohibeix l'utilització de les parets de les instal·lacions com a suport de cartells publicitaris, tret de les papereres.   
15. No es permetrà cap instal·lació en aquestes construccions temporals que implique la formació d'espais tancats o barrats que vaja en detriment de la lliure circulació i del lliure ús de la platja.   
16. En tot cas, el titular de serveis de temporada serà el responsable del compliment dels preceptes vigents en aquesta classe d'explotació i totes les ordres dictades altrament per Organs competents   
TARIFES  
17. Les llistes de preus dels bars i berenadors, que estaran a la vista del públic, hauran d'anar segellades per l'Ajuntament i el Servei Territorial de Turisme de la Generalitat Valenciana.   
18. Les tarifes d'ús de les diverses instal·lacions hauran de col tocar-se en lloc ben visible i pròxim als accessos i estaran datades i segellades per l'Organisme que les aprove.   
L'incompliment d'aquest requisit serà causa suficient per a l?anul·lació de la corresponent autorització sense perjudici de les sancions que corresponguen.   
19. Als usuaris de les diverses instal·lacions, hamaques, para- sols, velomars, etc., se'ls lliurarà un tiquet- rebut en el qual figure el preu i la duració. Aquests tiquets hauran d'anar segellats pels Ajuntaments respectius.   
20. La percepció de preus i tarifes superiors a les autoritzades haurà de ser considerada falta greu.   
21. Cap encarregat podrà realitzar el cobrament sense la targeta que autoritze aquesta missió, que li serà lliurada per l'Ajuntament respectiu.   
NETEJA  
22. Cada titular de serveis de temporada o permanents tindrà al seu càrrec la neteja de la zona que li siga assenyalada per l'Ajuntament.   
23. Hom prohibeix el magatzematge exterior d'envasos, caixes, poals, etc... El titular serà responsable de l'estabilitat, l'aspecte estètic, la conservació i la neteja de la instal·lació.   
24. Queda terminantment prohibit abocar enderrocs, residus o qualsevol tipus de matèries de desfets en la mar o qualsevol altra zona de les incloses en aquestes Normes, si no era en els recipients adients disposats a tal efecte.   
Els enderrocs, residus, etc., que es recullen com a resultat de la neteja, no es dipositaran en les proximitats de la caseta de banys, sinó que seran transportats a lloc adient fora de la vista.   
25. Per l'Ajuntament es disposaran en nombre suficient papereres, separades a un màxim de 100 metres, penjades d'un suport i poals de tanca hermètica.   
26. El servei de retirada i recollida d'escombraries en les platges es farà abans de les 10 hores o després de les 20 hores.   
SEGURETAT  
27. Les platges disposaran de mitjans de salvament i socorrisme, adients amb el grau d'utilització de cada moment.   
Independentment, els titulars de serveis de temporada disposaran d'aquests mitjans en funció del servei que presten, i com a mínim. comptaran amb farmaciola i cèrcol salvavides amb el seu cimerol.   
28. Les platges se senyalaran amb banderes de color roig, groc o vert, depenent de la perillositat en cada moment. Les banderes seran de forma rectangular de 1'5 metres de llarg per un metre d'ample i aniran sobre pals que sobreisquen de la terra, com a mínim., tres metres i en tot cas perfectament visibles des de tots el accessos a elles.   
29. En les zones reservades a l'efecte, i sols en elles es pot autoritzar l'emplaçament de les embarcacions, la utilització de les quals haja estat prèviament autoritzada per la Comandància Militar de Marina.   
30. Les embarcacions (amb excepció de les de salvament, patins de pedals i bots de re»., les quals no molestaran als banyistes i extremaran les seues funcions per a evitar lesionar-los) no podran circular, fora dels canals de fondeig, treta i llançament, a menys de 250 metres de la vora, essent responsable el patró o en el seu defecte el titular de la instal·lació, qui haurà de fixar en lloc ben visible el rètol «Navegació a més de 250 metros». Els canals estaran balisats d'acord amb les normes de la Direcció General de la Marina Mercant i Comandància Militar de Marina.   
En els casos que no hi haja titular, el rètol haurà de ser penjat per l'Ajuntament, que així mateix realitzarà el balisament.   
31. Queda prohibit durant la temporada, banyar-se en els canals d'arranc o atracament o a més de 250 metres de la vora, havent-hi de fer figurar expressament aquesta prohibició pels titulars o per l'Ajuntament.   
32. Es complimentarà l'Edicte, relatiu a la seguretat, que promulga anualment la corresponent Comandància Militar de Marina.   
PUBLICITAT I VENDA AMBULANT  
33. No es permetrà amb caràcter general, cap tipus de publicitat en la zona, tret dels casos degudament autoritzats pels Organismes competents, no podent aplicar-se a tals aprofitaments el caràcter de serveis.   
3 4 . Així mateix amb caràcter general i tret de cas os excepcionalment autoritzats, queda prohibida la venda ambulant en tota la zona de domini públic de la costa afectada per aquestes Normes.   
En tals casos excepcionals, les persones que hagen d'exercir la venda ambulant hauran de presentar un aspecte net, tant en el vestit com en els utensilis dels quals se'n faran servir. Hauran de portar un distintiu ben visible indicant el caràcter de venedor. Al seu torn disposaran d'autorització sanitària per a l'exercici d'aquesta activitat en la zona de la platja, amb la garantia de no ser portadors de gèrmens, d'acord amb el Decret del Ministeri de la Governació de 15 d'octubre de 1959, sobre manipuladors d'aliments.   
NORMES GENERALS D'US  
35. Aquestes normes d'ús són d'aplicació a totes les platges per a les quals no es redacte un estudi individual.   
36. Aquestes normes també seran d'aplicació, subsidiàriament a les platges per a les quals es redacten normes particulars en tot el que no hi es definesca.   
37. En cas de discrepància entre normes generals i normes particulars, seran d'aplicació aquestes últimes.   
38. Queda prohibit durant la temporada de banys, i fora de les zones i els horaris previstos per a això:   
- Estendre roba o xarxes, banyar bestiar, pescar, varar i llançar les embarcacions fora de la zona nàutica.   
- Cuinar o fer foc a l'aire lliure.   
- Acampar en la platja.   
39. Les instal·lacions que puguen situar-se sobre una concessió permanent, únicament podran ser explotades pel mateix concessionari i es regirà per llurs normes pròpies.   
40. Si en la platja desembocava algun carrer o accés de vianants, quedarà lliure d'instal·lacions de qualsevol tipus el perllongament del carrer o de l'accés, en tota l'amplària i amb un mínim. de cinc metres.   
A més dels passos anteriors, cada vint metres de platja es deixarà un pus d'un mínim. de cinc metres d'amplària, lliure també de tot tipus d'instal·lacions.   
41. Així mateix la franja longitudinal, amb una amplària mínima de 5 metres, immediata a la vora haurà de romandre totalment i permanent lliure, destinada a zona de pus i banys.   
42. La resta de la zona d'arenes, fins a un màxim de 35 metres des de la vora, serà zona de repòs, en la qual sols es poden instal·lar tendals i seients (para- sols, tumbones, hamaques, etc.), així com embarcacions esportives en les zones autoritzades.   
43. Darrere d'aquesta zona de rapés s'instalaran la resta de serveis de temporada, podent utilitzar les àrees restants per a jocs de platja.   
44. La zonificació perpendicular a la vora ha de ser:   
a) una zona de rapés lliure, en la qual el públic puga instal·lar diàriament els seus para- sols i seients.   
b) una zona de tendals i seients en alquiler.   
c) una zona nàutica, esportiva o/i pesquera, en comunicació amb els accesos rodats a la platja i en els canals d'arrencada i atracament.   
La distribució entre les 3 zones ha de ser de l'ordre de percentatges de 40%-40%-20% respectivament.   
45. Els tendals, para- sols, tumbones, hamaques, etc., han de disposar-se en línies paral·leles, deixant-hi un pus lliure sense cap instal·lació d'almenys tres metres d'amplària.   
46. Tota embarcació que siga utilitzada per a fins esportius o d'esplai, haurà d'estar matriculada.   
47. La circulació de vehicles de transport de qualsevol tipus, en tota la zona afectada per aquestes Normes, s'efectuarà exclusivament pels vials previstos a l'efecte i en la direcció i els sentits indicats, quedant-ne terminantment prohibida la circulació cap a fora, tret dels vehicles dedicats a la neteja i les ambulàncies.   
L'aparcament de vehicles privats i públics s'efectuarà exclusivament en els llocs reservats per a això, quedant terminantment prohibit l'aparcament o estacionament fora d'aquests.   
COMPLIMENT  
48.1. Aquestes Normes són de compliment obligat, durant la temporada de banys, en totes les platges de la Comunitat Valenciana que no tinguen aprovat un Pla d'Ordenació General de platja.   
48.2. El Pla Anual d'explotació de platja en la temporada de banys, de cada Municipi, haurà d'ajustar-se a aquestes Normes, que tindran la consideració de subsidiàries o complementàries quan no hi haurà o en el que no dispose l'esmentat pia.   
48.3. El compliment de les normes i els preceptes continguts en aquestes Normes, no eximeix de cap manera de la necessitat d'acomplir totes les disposicions actualment vigents sobre els diversos motius i conceptes afectats en cada cas.   
48.4. L'incompliment d'aquestes Normes serà sancionat per l'Organisme competent, en aplicació de la Llei de Protecció de Costes, de 10 de març de 1980, i totes les disposicions aplicables altrament.   
MODIFICACIO  
49. Qualsevol modificació d'aquestes Normes serà objecte d'anàloga tramitació a la seguida per les que ens ocupen, o a aquella que, si s'escau, establesca la legislació vigent.   
VIGENCIA  
50. La vigència de les Normes presents es anual, i s'haurà de considerar automàticament prorrogada si no es modificaven en la forma indicada pel punt anterior.